Dovre kirke

Dovre kirke er en laftet korskirke i Dovre kommune, Innlandet fylke. Kirken ble oppført av byggmester Jesper Mikkelson Rusten og tatt i bruk i 1736, men formelt innviet ble den først den 21. februar 1740.

Byggverket er laftet av tømmer og har 250 plasser. Tårnet ble bygget nytt i 1840. Kirken ble omtrent samtidig kledd utvendig med store skiferheller.

Altertavlen er skåret av Johannes Skråstad på 1600-tallet til en tidligere kirke. Prekestolen er skåret av Lars Pinnerud, som også skar korskille til kirken.

På kirkegården finnes mange eldre gravminner, en del av dem samlet under egne takutbygg. Det finnes også et sovjetisk krigsminnesmerke samt tre Commonwealth War Graves.

Litteratur

Referanser

Eksterne lenker 
 
 

Kirker i Dovre
Kirker i Nord-Gudbrandsdal prosti
Kulturminner i Dovre
Religiøse byggverk fra 1736
1736 i Norge